Jan Petter Jansen  
Moltemyrvegen 12   
9999 VIDALEN 13. mai 2013

Vest-Aurdal kirkelige fellesråd  
Gråbeinvegen 101  
9999 VIDALEN

**SØKNAD OM SOMMERJOBB**

Jeg viser til annonsen i Vidalsposten 2. mai 2013 og søker sommerjobb som gaid i Vidalen stavkirke.

I tidsrommet 2008–2011 bodde jeg sammen med familien min i London. Jeg gikk på internasjonal skole der engelsk var førstespråk. Kompletterende undervisning i norsk, samfunnsfag og RLE fikk jeg i denne tiden gjennom Globalskolen. Jeg er nå 15 år og går i 10. klasse på Vidalen ungdomsskole. I april leverte jeg inn særoppgave om Vidalen stavkirke der temaet var middelalderkunsten i stavkirka vår.

Sommeren 2012 jobbet jeg som vikarorganist i Vidalen stavkirke og hadde blant annet fem konserter for turistgrupper som besøkte stavkirken.

De to siste årene har jeg vært medlem av Vidalen ungdomslag, og høsten 2012 hadde jeg skulepillerrolle i Vidalsspelet.

Jeg ser på meg selv som en utadvendt ungdom som har gode samarbeidsferdigheter. Leder i Vidalen ungdomslag, Gunnveig Nerby, kan gi nærmere opplysninger om meg.

Med vennlig hilsen

Jan Petter Jansen

2 vedlegg